CELEX: 62014CN0108
Language: el
Date: 2014-03-06 00:00:00
Title: Υπόθεση C-108/14: Αίτηση προδικαστικής αποφάσεως, την οποία υπέβαλε το Bundesfinanzhof (Γερμανία) στις 6 Μαρτίου 2014 — Beteiligungsgesellschaft Larentia + Minerva mbH & Co. KG κατά Finanzamt Nordenham

26.5.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 159/12
            
         Αίτηση προδικαστικής αποφάσεως, την οποία υπέβαλε το Bundesfinanzhof (Γερμανία) στις 6 Μαρτίου 2014 — Beteiligungsgesellschaft Larentia + Minerva mbH & Co. KG κατά Finanzamt Nordenham
   (Υπόθεση C-108/14)
   2014/C 159/16
   Γλώσσα διαδικασίας: η γερμανική
   
      Αιτούν δικαστήριο
   
   Bundesfinanzhof.
   
      Διάδικοι στην υπόθεση της κύριας δίκης
   
   
      Προσφεύγουσα και αναιρεσείουσα: Beteiligungsgesellschaft Larentia + Minerva mbH & Co. KG.
   
      Καθής και αναιρεσίβλητη: Finanzamt Nordenham.
   
      Προδικαστικά ερωτήματα
   
   
               1)
            
            
               Ποια μέθοδος υπολογισμού πρέπει να εφαρμόζεται για τον υπολογισμό της (αναλογικής) εκπτώσεως του φόρου επί των εισροών που δικαιούται εταιρία χαρτοφυλακίου όσον αφορά παροχές εισροών σε σχέση με την άντληση κεφαλαίων για την κτήση μεριδίων θυγατρικών εταιριών, εάν η εταιρία χαρτοφυλακίου παρέχει σε αυτές τις εταιρίες σε μεταγενέστερο στάδιο (σύμφωνα με τον αρχικό της σκοπό) διάφορες υπηρεσίες υποκείμενες στον φόρο;
            
         
               2)
            
            
               Απαγορεύει η διάταξη του άρθρου 4, παράγραφος 4, δεύτερο εδάφιο, της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών (1), κατά την οποία πλείονα πρόσωπα μπορούν να θεωρηθούν ως ένας υποκείμενος στον φόρο, εθνική ρύθμιση που (πρώτον) ορίζει ότι μόνο νομικό πρόσωπο —αλλά όχι προσωπική εταιρία— δύναται να ενσωματωθεί στην εταιρία άλλου υποκείμενου στον φόρο (κοινώς καλούμενη δεσπόζουσα εταιρία) και (δεύτερον) προϋποθέτει ότι το εν λόγω νομικό πρόσωπο «ενσωματώνεται στη δεσπόζουσα εταιρία» από απόψεως χρηματοδοτικής, οικονομικής και οργανωτικής (υπό την έννοια σχέσεως ιεραρχικής εξαρτήσεως);
            
         
               3)
            
            
               Σε περίπτωση καταφατικής απαντήσεως στο προηγούμενο ερώτημα: Δύναται υποκείμενος στον φόρο να επικαλεσθεί απευθείας το άρθρο 4, παράγραφος 4, δεύτερο εδάφιο, της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών;
            
         
      (1)  ΕΕ ειδ. έκδ. 09/001, σ. 49.